CELEX: 31973R0776
Language: ro
Date: 1973-03-20 00:00:00
Title: Regulamentul (CEE) nr. 776/73 al Comisiei din 20 martie 1973 privind înregistrarea contractelor și transmiterea datelor în sectorul hameiului

03/Volumul 01
            
            
               RO
            
            
               Jurnalul Ofícial al Uniunii Europene
            
            
               282
            
         31973R0776
   
               L 074/14
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 776/73 AL COMISIEI
   
   din 20 martie 1973
   privind înregistrarea contractelor și transmiterea datelor în sectorul hameiului
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), în special articolul 6 alineatul (5) și articolul 18,
   întrucât articolul 6 din Regulamentul (CEE) nr. 1696/71 prevede ca orice contract de livrare a hameiului produs în cadrul Comunității, încheiat între un producător sau o asociație de producători și un cumpărător, să fie înregistrat; întrucât este, prin urmare, necesar ca statele membre să instituie un regim de înregistrare a acestor contracte;
   întrucât, pentru facilitarea înregistrării contractelor încheiate în avans, este util să se prevadă ca acestea să fie încheiate în scris și transmise agenției desemnate de fiecare stat membru;
   întrucât, în cazul contractelor care nu sunt încheiate în avans, este suficient, în lipsa altor documente justificative, ca acestea să fie înregistrate pe baza cópiilor facturilor achitate ale livrărilor efectuate;
   întrucât livrările efectuate în temeiul contractelor încheiate în avans pot, în special în ceea ce privește cantitatea, să nu corespundă dispozițiilor convenite; întrucât este, în consecință, necesar, pentru a obține detalii precise cu privire la desfacerea hameiului, ca livrările respective să fie, de asemenea, înregistrate;
   întrucât este necesar să se aplice regimul de înregistrare pentru prima dată tuturor contractelor privind recolta din 1973, inclusiv contractelor încheiate în avans la o dată anterioară;
   întrucât, pentru facilitarea elaborării raportului anual privind situația producției și a comercializării hameiului, prevăzut la articolul 11 din Regulamentul (CEE) nr. 1696/71, este necesar ca statele membre să transmită datele relevante Comisiei, incluzându-le, în special, pe cele obținute în aplicarea articolului 1 din Regulamentul (CEE) nr. 1350/72 al Comisiei din 28 iunie 1972 privind normele de acordare a ajutorului producătorilor de hamei (2);
   întrucât măsurile prevăzute în prezentul regulament sunt în conformitate cu avizul Comitetului de gestionare a hameiului,
   ADOPTĂ PREZENTUL REGULAMENT:
   Articolul 1
   Statele membre producătoare instituie un sistem de înregistrare a contractelor de livrare a hameiului încheiate între un producător sau o grupare recunoscută de producători și un cumpărător. Respectiva înregistrare se aplică numai contractelor privind hameiul recoltat pe teritoriul statului membru în cauză.
   Articolul 2
   Contractele încheiate în avans sunt încheiate în scris. O copie a fiecărui contract încheiat în avans este transmisă de producător sau de gruparea recunoscută de producători agențiilor desemnate de fiecare stat membru pentru înregistrarea contractelor în termen de o lună de la încheiere.
   Articolul 3
   Agenția prevăzută la articolul 2 înregistrează toate livrările efectuate, făcând astfel distincția între contractele încheiate în avans și celelalte contracte. Înregistrarea se face în baza unei copii a facturii achitate, care este transmisă de vânzător agenției menționate anterior. Vânzătorul poate transmite astfel de cópii fie pe măsură ce se efectuează livrările, fie toate în același timp, dar trebuie, în orice caz, să le trimită înainte de 15 martie.
   Articolul 4
   Fiecare stat membru transmite Comisiei până la data de 31 martie și, pentru prima dată, până la data de 31 martie 1974 următoarele date pentru fiecare regiune de producție recunoscută și pentru fiecare varietate:
   
               (a)
            
            
               pentru recolta anului calendaristic curent și pentru fiecare recoltă următoare:
               
                           —
                        
                        
                           cantitățile de hamei care fac obiectul contractelor încheiate în avans;
                        
                     
                           —
                        
                        
                           prețurile medii per 50 kg;
                        
                     
         
               (b)
            
            
               pentru toate livrările efectuate în relație cu recolta anului calendaristic anterior, făcând distincția între contractele încheiate în avans și celelalte contracte:
               
                           —
                        
                        
                           cantitățile de hamei livrate;
                        
                     
                           —
                        
                        
                           prețurile medii per 50 kg.
                        
                     
         Articolul 5
   Înregistrarea contractelor se aplică pentru prima dată tuturor contractelor în ceea ce privește recolta din 1973.
   Articolul 6
   Fiecare stat membru transmite Comisiei până la data de 31 martie a fiecărui an cel târziu, pe regiune de producție recunoscută și pe varietate:
   
               (a)
            
            
               suprafața totală plantată (în hectare), care a făcut obiectul declarației prevăzute la articolul 1 din Regulamentul (CEE) nr. 1350/72;
            
         
               (b)
            
            
               cantitățile recoltate.
            
         Articolul 7
   Prezentul regulament intră în vigoare în ziua următoare datei publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 1973.
      
         
            Pentru Comisie
         
         
            Președintele
         
         François-Xavier ORTOLI
         
      
   
   
      (1)  JO L 175, 4.8.1971, p. 1.
   
      (2)  JO L 148, 30.6.1972, p. 11.